Diari Oficial de la Generalitat Valenciana


Sumari del DOGV 5442, del 02-02-2007 (2007/514)

RESOLUCIÓ de 29 de desembre del 2006, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 2.000 m² de superfície, situada a Monòver (Alacant), Urbanització Residencial del PRI Sector 9, realitzada per l'ajuntament del dit municipi a favor de la Generalitat, per a ser destinada a la construcció d'un centre de trobada assistida.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5442

Data del DOGV
:   02-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/514


Data del document
:   29-12-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Monòver
    * transmissió de la propietat
    * cultura regional
    * propietat immobiliària

L'Ajuntament de Monòver, en sessió plenària realitzada el dia 6 d'abril del 2006, va acordar la cessió gratuïta a la Generalitat del solar de la seua propietat, de 2.000 m² de superfície, situat en la Urbanització Residencial del PRI Sector 9, de la dita població.  
A proposta de la Conselleria de Benestar Social, es van iniciar els tràmits legals oportuns per a l'acceptació de la cessió del solar.  
La cessió es realitza amb la finalitat de destinar el solar a la construcció d'un centre de trobada assistida, amb subjecció al que establix l'article 111 del Reglament de Béns de les Entitats Locals, en tindre l'immoble que se cedix la naturalesa jurídica de patrimonial.  
L'article 44 de la Llei 14/2003 de 10 d'abril de Patrimoni de la Generalitat establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que "2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.". En conseqüència, una vegada perfeccionada la cessió i acceptació, l'immoble queda automàticament afecte el servici públic social assistencial i adscrit a la Conselleria de Benestar Social a la qual correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Monòver del solar que té 2.000 m² de superfície, situat en la Urbanització Residencial del PRI Sector 9 de la dita població, que confronta: nord, finca registral 30121; sud, carrer B i part de la registral; est, registral 29160; i oest, carrer Miguel Hernández i carrer B.   
Consta inscrita en el Registre de la Propietat de Monòver al tom 1559, llibre 489, foli 64, finca 30556, inscripció 1a.   
Referència cadastral: 9569102XH8596N0001 (en tramitació).   
La parcel·la s'accepta lliure de càrregues i gravàmens i al corrent de qualsevol despesa.   
Segon  
La cessió gratuïta realitzada per l'Ajuntament de Monòver, s'efectua amb la condició de destinar el solar a la construcció d'un centre de trobada assistida, i amb subjecció al que establix l'article 111 del Reglament de Béns de les Entitats Locals.  
L'Ajuntament de Monòver es compromet a assumir les despeses de connexió d'aigua, electricitat i sanejament, fins al límit de la parcel·la. En el cas que no siga necessària llicència d'obres o urbanística, l'ajuntament no exigirà el pagament de la taxa per llicència urbanística ni l'impost sobre construccions i instal·lacions d'obres.  
Tercer  
La parcel·la acceptada, haurà d'incorporar-se a l'Inventari General de Béns i Drets de la Generalitat en concepte de bé de domini públic afecte el servici públic social assistencial i adscrit a la Conselleria de Benestar Social, a la qual corresponen les competències demanials sobre esta, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 29 de desembre del 2006.- El conseller d'Economia, Hisenda i Ocupació: Gerardo Camps Devesa.